Aarhuus Stifts-Tidende, 1839-06-05
Den 28de Mai feiredes som sædvanligt paa den kgl. Skydebane ved Khvn. Til Festens Præsidenter vare valgte: dHrr. Prof. Schouw, Grosserer H. P. Hansen og Etatsraad Hvidt. Da imidlertid Sygdom hindrede Professor Schouw fra at møde, indtog Prof. Clausen hans Plads i Præsidiet. Den første Skaal som udbragtes, var for Hs. Maj. Kongen, af Professor Clausen, der i sin Tale fremhævede, hvorlunde Folket søger hos sin Konge Agtelse for en frimodig og sømmelig offentlig Mening og velvillig Imødekommen af dets retfærdige Ønsker, og at det ogsaa finder hvad det saaledes ønsker. Den næste Skaal, for Stænderinstitutionen; udbragtes af Hr. Grosserer H. P. Hansen. Derefter reiste sig Etatsraad Hvidt, og sagde, at naar Folket med Glæde dvæler ved vor Konges lange, skjebnesvangre Regjering, saa vender Haabet sig med Begeistring til den Fyrste, hvem Thronen engang skal tilfalde. Da hans Tale var endt, udbragtes en Skaal for Prinds Christian. De paafølgende Skaaler vare for Fædrelandet af Prof. Clausen; for den offentlige Mening, denne usynlige, uimodstaaelige Magt, som behersker den civiliserede Verden, og for hvilken Alle, hvor høit de end staae, dog maa høie sig) af Hr. Grosserer H. P. Hansen; og for sammes Organ: Den frie Presse af Justitsraad Guldberg; for Kongens Raadgivere af Pastor Gad, for de Mænd, der i og udenfor de fire Stænderforsamlinger ved Tale og Skrift have bidraget til at Stænderinstitutionen har slaaet faste Rødder i oplyste Borgeres Hjerter, af Grosserer Topp, for de modige Frygtsomme for dem, som tør være sig selv bekjendt, at de have Mod til at udtale hvad man frygter for, og ikke alene ængstes for hvorledes det skal gaae vore Børn, men tillige sørge for, at ogsaa de kunne faae det godt efter os) af Professor David, for det unge Danmark af Grosserer Omen. Gildet sluttedes med Hurraraab for Konge og Fædreland. Den kongl. Placat af 21de Mai angaaende Forbedring i Landsbyskolelærernes Stilling, indeholder fornemmelig følgende: § 1. Landsbyskolelærerne i Vort Rige Danmark stulle være fritagne for alle Skatter, Bankrenter og andre offentlige Afgifter af deres Skolelodder, saa at Beløbet udredes af Sognets eller Pastoratets Beboere. Ligeledes bør, hvor fornævnte Skolelodder ere tiendepligtige, Skolecommunen udrede Vederlaget, eller hvor Tienden ydes i Kjærven, en Godtgjørelse derfor til Skolelæreren efter Cancelliets Bestemmelse; ogsaa har Communen fremdeles at betale Brandforsikkringspræmien for Skolebygningen. J 2. Enhver Skolelærer, som tillige er Kirkesanger, skal nyde 10 Rbd. Sølv aarligt i Kirkesangerløn. 5 3. Naar Pastoratet eller Sognet kan taale den forøgede Byrde, kan det forventes bevilget, at den Afkortning maa bortfalde, som for det Beløb, hvortil Offer og Accidentser kunne ansættes, er gjort i den sastsatte Løn. § 4. Naar en Skolelærer har Løn til en Medhielper eller Pension til sin Formand at udrede, bør han ikke bebyrdes med Enkepension, men denne udredes af vedk. Commune. Ogsaa bør Communen udrede enten hele Enkepensionen eller en forholdsmæssig Deel deraf, naar den Andeel af Skolelærerens Løn som betales efter C. T., efter Fradrag af bem. Enkepension vilde udgjøre mindre end 20 Tdr. Byg. Men Alt efter Cancelliets nærmere Bestemmelse. Er der flere Enker end een, udredes de øvrige af Skolelærer=Hielpekassen. (Uddr. af C. T.)De khvnske Søndagsskolers 39te Stiftelsesfest er bleven høitideligholdt i Trinitatis Kirke. Skolernes Overdirecteur Hr. Hosprædikant Dr. theol. Münter, uddeelte Belønninger til dem af Eleverne som havde gjort sig værdige dertil. Hs. Maj. Kongen samt DD. K K. H. Prindsesserne Juliane Sophie og Landgrevinde Louise Charlotte hædrede Høitideligheden med Deres høie Nærværelse. Thorwaldsen, er blevet Skolernes første Æresmedlem.